ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን፡ ድሕሪ ቕትለት ተመሃሮ ኩሎም ኣብያተ ትምህርቲ ሱዳን ይዕጸዉ 31 ሓምለ 2019 ምንጪ ስእሊ, EPA መግለጺ ስእሊ, ብኣማኢት ዝቑጸሩ ተመሃሮ ኣብ ጎደናታት ካረቱም ኣብ ሱዳን ኣብ ተቓውሞ ዝነበሩ ተመሃሮ ብምሟቶም፤ ተቓውሞ ተመሃሮ ዝያዳ ሓይሉ ኣብ መላእ እታ ሃገር ኣብያተ ትምህርቲ ንዘይተገልጸ ግዜ ከም ዝዕጸዋ ተገይሩ። ኣብ ስልጣን ዘሎ ወታደራዊ ቤት ምኽሪ፡ ኣብ መላእ እታ ሃገር ዘለዋ ኣብያ ትምህርቲ ካብ ረቡዕ ጀሚረን ክዕጸዋ ኣዚዙ ክትብል ስተይት ኒውስ ኤጀንሲ ጸብጺባ። ድሕሪ እቲ ብሰኑይ ዝተፈጸመ ቅትለት፡ ኣብ ካርቱምን ኩለን ከተማታት ሱዳንን ተመሃሮ ንተቓውሞ ይተኣኻኸቡ ኣለዉ። ኣብ ግዝኣት ሰሜናዊ ኮርዶፋን ኣርባዕተ ተመሃሮ ዝርከብዎም ሓሙሽተ ሰባት ብሓይልታት ጸጥታ'ዮም ተቀቲሎም። ኣብ ልዕሊ'ቲ ኣብ ኤል-ዖመይድ ብምኽንያት ሕጽረት ነዳድን ሕብስትን ዝተጀመረ ተቓውሞ ሓይልታት ጸጥታ ብዝኸፈትዎ ተኹሲ ሓያለ ቁሱላት ከም ዘለዉ'ውን ይፍለጥ። ላዕለዎት ጀነራላት ሱዳን ተኣሲሮም ብዕልዋ መንግስቲ መጺኡ ብዕልዋ ዝወረደ ዑመር ኣልበሽር ብኣማኢት ዝቑጸሩ ናይ ቤት ትምህርቲ ዲቪዛ ዝለበሱን ባንዴራ ሱዳን ዝሓዙን ተመሃሮ ነቲ ኣብ ኤል-ዖመይድ ዝተፈጸመ ቅትለት ብምቕዋም ብሰሉስ ኣብ ከተማ ካርቱም ተቓውሞኦም ኣስሚዖም። እዚ ናይ ተመሃሮ ተቓውሞ ኣብ ካልኦት ከተማታት እታ ሃገር'ውን ተኻይዱ ኢዩ። መጻኢ ሱዳን ክቆጻጸር ተኽእሎ ዘለዎ 'ሐመቲ' መን'ዩ?
